ગટેનબર્ગે જે સપનું સેવ્યું હતું તે પાર પાડ્યું અને જ્ઞાનગંગાને વહેતી રાખવાનું ઉમદા કાર્ય કર્યું હતું. ‘ક્થૉલિકન’ નામનો લૅટિન ભાષાનો શબ્દકોષ પણ તેમણે છાપ્યો. અનેક સંકટોનો સામનો કરનાર અને મુદ્રણકળાનો જનક જોહાન ગટેનબર્ગ ૧૪૬૮ની સાલમાં અવસાન પામ્યો, ત્યારે તેમને એ વાતનો સંતોષ હતો કે તેમણે કરેલી શોધથી આખા યુરોપને ફાયદો થયો હતો. તેમના નિધન સમયે ઓછામાં ઓછાં આઠ મોટાં શહેરોમાં મુદ્રણાલયો ધમધોકાર ચાલતા હતાં, આપકામની કળાના પિતાને પોતાની શોધથી સંતોષ થયો હતો.